
Onzyèm Mesaj la:  
Avètisman kont bati moske sou tèt tonb 
Nan non Allah, e tout louwanj se pou Allah, epi se 
pou lapriyè ak lapè sou Mesaje Allah la. 
Aprèsa: Mwen te li sa ki te pibliye nan twazyèm 
nimewo jounal (magazin) Lig Syans Islamik yo, nan 
ribrik (Nouvèl Mizilman nan mwa a): Yo fè konnen 
Lig Syans Islamik nan peyi Jòdani (Rwayom Achmit 
Jòdani) gen entansyon bati yon moske sou tèt twou 
wòch (kavèn) yo fèk dekouvri nan vilaj "Al-Rahib" 
la. Se twou wòch sa a yo di ki se kote "Moun twou 
wòch yo" (Ahlul-Kahf) yo pale de yo nan Koran an 
te dòmi an. Se la nouvèl la fini. 
Poutèt  devwa  mwen  genyen  pou  mwen  bay 
konsèy pou Allah ak pou sèvitè li yo,  mwen wè li 
nesesè poum voye yon mesaj nan menm jounal sa a 
bay Lig Syans Islamik ki nan peyi Jòdani an. Kontni 
mesaj la se: Yon konsèy pou Lig la pou yo pa bati 
moske yo te gen entansyon bati sou tèt twou wòch 
(kavèn) sa a. Rezon an se paske bati moske sou tonb 
pwofèt  yo,  sou  tonb  moun  ki  te  mache  dwat  yo, 
oswa sou  kote  ki  gen tras yo,  se  yon  bagay lalwa 
Islamik la (Charia) entèdi nèt. Li bay avètisman sou 
sa, epi li madichonnen moun ki fè sa; paske se yon 
mwayen ki mennen nan "Shirk" (bay Allah asosye) 

ak nan ekzajerasyon (Ghulū) nan respè pou pwofèt 
yo ak moun ki mache dwat yo. Epi nan lavi reyèl la, 
nou  wè  prèv  ki  montre  verite  sa  lalwa  senyè 
toupwisan  an  (Charia)  pote  a.  Sa  se  yon  prèv  ki 
montre  li  soti  toutbon  nan  men  Allah  ki  gen  tout 
pouvwa a. Se yon prèv ki klè kou dlo kokoye epi yon 
agiman  solid  ki  montre  Mesaje  Allah  a  (Lapè  ak 
Benediksyon Allah kouvri li) te di laverite nan tout 
sa li te pote soti nan men Allah epi li te transmèt bay 
pèp la (Oummah) Nenpòt moun ki pran tan pou li 
gade sitiyasyon mond Islamik la, epi li wè tout zak 
"Shirk" (bay Allah asosye) ak ekzajerasyon ki rive 
ladan li poutèt yo bati moske sou tonb yo; jan yo ba 
yo  twòp  enpòtans,  jan  yo  mete  bèl  tapi  ak 
dekorasyon ladan  yo,  ak jan yo  mete  moun (gad) 
espesyal pou veye yo; moun sa a ap konnen ak tout 
sètitid ke bagay sa  yo se  mwayen ki mennen nan 
"Shirk". Lap  konprann tou ke youn nan bèl kalite 
lalwa Islamik la (Charia), se paske li entèdi bagay sa 
yo epi li bay avètisman pou moun pa bati yo. 
Epi pami sa ki te rapòte sou sa a, se sa 2 Chèikh 
yo Al-Bukhari ak Muslim, ke Allah fè yo mizèrikòd, 
te rapòte daprè Aisha, ke Allah satisfè de li, li te di: 
Mesaje Allah a (ke lapè ak benediksyon Allah sou li) 
te di: 

 «Madichon Allah  tonbe sou  Jwif yo ak  kretyen 
yo, yo te pran tonb pwofèt yo kòm moske (kote yo 
fè  prostènasyon).  Aicha  te  di:  Li  (Pwofèt  la)  tap 
avèti kont sa yo te fè a. Li (Aicha) te di: E si se pat 
pou sa, yo tap montre tonb li a aklè, men yo te krenn 
ke yo tap pran li kòm yon moske». Epi sa soti tou 
nan 2 liv ki otantik yo , kote Oum Salamah ak Oum 
Habibah  (se  pou  Allah  kontan  avèk  yo  toude)  te 
rakonte Mesaje Allah a (Se pou lapè ak benediksyon 
Allah poze sou li) konsènan yon legliz yo te wè nan 
peyi  Abisini,  ak  imaj  ki  te  genyen  ladanl  yo,  epi 
Pwofèt la (Se pou lapè ak benediksyon Allah poze 
sou li) di: 


 «Moun sa yo, lè yon moun ki te fe sa kibon mouri 
nan mitan yo; yo bati yon moske sou tonb li, epi yo 
fè imaj sa yo ladanl, moun sa yo se pi mechan pami 
kreyati yo devan Allah». 
Epi nan Sahih Muslim sa rapòte de Joundoub bin 
Abdallah (ke Allah satisfè de li) ki te di: Mwen te 
tande  Mesaje  Allah  a  (Pè  AK  benediksyon  Allah 
kouvri li), 5 jou anvan li te mouri, pandan li tap di: 

 «Mwen deklare devan Allah mwen pa gen okenn 
moun  pami  nou  ki  "Khalil"  (zanmi  ki  pi  chè  nan 
kèm)  mwen;  paske  Allah  pranm  kòm  zanmi 
preferel (Khalil), menm jan Li te pran Ibrahim kòm 
zanmi prefere li. Sim te gen poum chwazi yon moun 
pami  pèp  mwen  an  kòm  zanmi  prefere  mwen, 
mwen ta chwazi Abou Bakr. Atansyon! Moun ki te 
la  anvan  nou  yo  te  konn  pran  tonb  pwofèt  yo  ak 
tonb  moun  ki  mache  dwat  yo  pou  fè  yo  tounen 
moske (kote pou adore). Koute byen! Pa pran tonm 
yo pou fè yo tounen moske, paske mwen entèdi nou 
fè sa nèt.» Epi, gen anpil lòt Hadit sou sijè sa a. 
Imam  yo  pami  savan  Mizilman  yo,  ki  soti  nan 
tout  4  lekòl  panse  yo  ak  lòt  yo  ankò,  te  deklare 
klèman entèdiksyon pou konstwi moske sou tonb, 
epi yo te avèti kont sa; yo te fè sa pou aji ann akò ak 
Sounnah  Pwofèt  la  (se  pou  lapè  ak  benediksyon 
Allah kouvri li), kòm yon konsèy pou kominote a, 
epitou kòm yon avètisman pou li poul pa tonbe nan 
sa sila yo ki te anvan li yo te tonbe ladan li pami Juif 
ak  Kretyen  ki  te  ekstrèm  yo,  ansanm  ak  moun  ki 
sanble ak yo pami sila yo ki  egare  nan  kominote  
sa a. 
Se devwa Asosyasyon Syans Islamik nan Jòdani, 
ak lòt Mizilman yo tou: pou yo swiv Sounnah a, pou 
yo mache nan chemen Gid yo (Imam yo), epi pou yo 
pran prekosyon ak sa Allah ak Pwofèt li a te avèti 

kont li; paske se nan sa ki gen byennèt pou sèvitè 
yo, bonè yo, ak mwayen pou yo sove sou tè a ak nan 
lavi kap vini an. Epi, sou pwen sa a, gen kèk moun ki 
atache yo ak pawòl Sila a ki gen tout Majeste a, nan 
istwa moun ki nan kavèn yo: 
...﴿































































﴾ 
 "...Moun ki te gen pouvwa nan men yo (lidè yo) 
te di: "Nap bati yon moske (yon kote pou adore) sou 
tèt yo". [Al-Kahf: 21]. 
Repons pou sa se: Nou dwe di ke Allah (ki pafè 
epi ki pa gen lòt avan ni aprè li) te fè nou konnen sa 
chèf yo ak moun ki te gen pouvwa nan tan sa a te di. 
Li pa te di sa paske Li te dakò ak yo oswa pou li te 
apwouve sa  yo  te  fè  a;  okontrè,  Li  te  di  sa  pou  li 
montre jan zak sa a pa bon, pou li kritike yo, epi pou 
li fè moun pè fè menm bagay ak yo. Epi prèv pou sa 
a se: ke Mesaje a, (ke lapè ak benediksyon Allah sou 
li), li menm ki te resevwa vèsè sa a, e li se moun ki 
pi  konnen  an  sou  entèpretasyon  li;  te  entèdi 
kominote li a pou yo pa bati moske sou tonb, epi li 
te avèti yo kont sa a, epi li te modi e li te blame moun 
ki fè sa. 
E  si  sa  te  pèmèt,  Mesaje  Allah  la  (Ke  lapè  ak 
benediksyon Allah kouvri li) pa tap ensiste sou sa 
ak  tout  fòs  sa  a,  e  li  te  menm  pouse  sa  pi  lwen 
jiskaske li voye madichon sou moun ki fèl la, epi li 
te fè konnen ke li se pami kreyati ki pi mal yo bò 

kote Allah, Toupisan an, Trèwo a. E nan sa, gen ase 
bagay  pou  satisfè  e  pou  konvenk  yon  moun  kap 
chèche  laverite  a.  Menm  si  nou  ta  sipoze  ke  bati 
moske sou tonb te pèmèt pou moun ki te la anvan 
nou yo, nou pa tap gen dwa imite yo nan sa; paske 
lalwa pa nou an ranplase lalwa ki te la anvanl yo, epi 
Pwofèt  nou  an  (lapè  ak  benediksyon  sou  li)  se 
dènye pwofèt la, e lalwa li a konplè epi li pou tout 
moun. Li te entèdi nou bati moske sou tonb; kidonk, 
nou  pa  gen  dwa  dezobeyil,  e  nou  gen  obligasyon 
pou nou swiv li, pou nou kenbe fèm ak sa li te pote 
a, epi pou nou kite tout sa ki kontrè ak sa, kit se nan 
ansyen lalwa yo, kit se nan koutim moun ki te konn 
pratike  yo  te  konsidere  kòm  bon;  paske  pa  gen 
lalwa ki pi konplè pase lalwa Allah a, e pa gen pi bon 
gidans  pase  gidans  Pwofèt  Allah  a  (lapè  ak 
benediksyon Bondye sou li). 
Se bò kote Allah nou mande pou li ban nou siksè, 
ansanm ak tout mizilman yo nèt, pou nou rete fèm 
nan relijyon li a, epi pou nou kenbe fèm ak lalwa 
Mesaje li a, Mouhammad (ke lapè ak benediksyon 
Allah sou li); nan pawòl nou ak nan aksyon nou, nan 
sa ki parèt aklè ak nan sa ki kache, epi nan tout lòt 
zafè  nou  yo  jouk  lè  pou  nou  rankontre  Allah,  Li 
menm ki gen tout grandè a. Anverite, li se moun ki 
tande tout bagay la epi li touprè nou. 
Epi,  se  pou  benediksyon  ak  lapè  Allah  desann 
sou  sèvitèl  la  ak  mesajel  la,  Muhammad,  ak  sou 

fanmi li ak konpayon li yo, ak sou tout moun ki swiv 
chemen li jouk jou jijman an. 
Antere moun mouri nan moske. 
Abdelaziz ibn Abdallah ibn Baz 
Liv sa  a  montre li  entèdi  pou  moun antere  mò 
nan moske, paske sa kapab tounen yon fason pou fè 
pratik "shirk" (moun kap bay Asosye ). Li ankouraje 
mizilman yo pou yo antere mò yo deyò moske yo, 
menm jan Pwofèt la (ke lapè ak benediksyon Allah 
sou li) ak konpayon li yo te konn fè sa, daprè sa ki 
ekri nan Koran an ak nan Tradisyon yo (Sunnah). 
 
 
*** 
 
ht397v5.0 - 06/06/2026 

